Ford Escort

Ford Escort — кампактны легкавы аўтамабіль. У мадэльным шэрагу кампаніі Ford з 1967 года.

 Ford Escort (Еўропа) 

 Escort (1967—1974) 
Першае пакаленне дэбютавала ў студзені 1968 года. Вытворчасць стартавала на заводзе ў англійскім Хэйлвудзе. Праз год вытворчасць пачалася ў бельгійскім Генку, а ў студзені 1970 года да яго выпуску падключыўся новы нямецкі завод у Саарлуі ў Германіі. Акрамя таго, Эскорты першага пакалення выпускаліся ў Аўстраліі, Новай Зеландыі, Ізраілі і на Тайвані .

У верасні 1969 года да двухдзвернага седана і двухдзвернага ўніверсала ў мадэльны шэраг дадаўся чатырохдзверны седан.

Рухавікі — аб’ёмам 0,9-2,0 л магутнасцю 36-120 к.с.

Для ўдзелу ў ралі была распрацавана мадыфікацыя Escort Twin Cam з двухвальным рухавіком Lotus 1,6 (109 к.с.). У 1970 годзе ёй на змену прыйшоў Escort RS1600. Ён меў рухавік 1,6 сямейства BDA з шаснаццаціклапаннай галоўкай блока Cosworth. У 1973 годзе была выпушчана дарожная версія Escort RS2000 з двухлітровым васьміклапанным рухавіком магутнасці 100 к.с. 

 Escort (1974—1980) 

 Escort (1980—1985) 
У верасні 1980 года пабачыў свет трэці Ford Escort — пярэднепрывадны хэтчбек з размешчаным папярочна верхневальным рухавіком новага сямейства CVH.

З 1981 года пачаўся выпуск спартыўнай мадыфікацыі XR3 (1,6 л, 96 к.с.), а праз год дэбютаваў RS1600i — з упырскавым рухавіком 1,6 л (115 к.с.) і пяціступеньчатай каробкай перадач. Яшчэ праз тры гады з’явілася мадэль RS Turbo — з рухавіком з турбанаддзіманнем (132 к.с.), самаблакаваным дыферэнцыялам і АБС.

У 1983 годзе ў продаж паступіла дызельная мадыфікацыя. Тады ж гаму дапоўнілі трох- і пяцідзверны ўніверсалы, кабрыялет (вытворчасцю займалася фірма Karmann) і чатырохдзверны седан пад уласным імем Orion.

 Escort (1986—1990) 
У 1986 годзе Escoгt трэцяга пакалення зведаў рэстайлінг.

 Escort (1990—2000) 


 Escort (1992—1995) 
Пасля рэстайлінгу 1992 года змяніліся абрысы фар і ліхтароў, рассейвальнікі пярэдніх паваротнікаў сталі белымі, памяняліся выштампоўкі на бакавінах, а радыятарная рашотка стала эліптычнай формы.

 Escort (1995—2000) 
У 1995 годзе адбылася грунтоўная мадэрнізацыя. Аўтамабіль атрымаў новыя капот, авальную рашотку радыятара і абцякальныя масіўныя бамперы, паказальнікі паваротаў аб’яднаныя з фарамі. Бакавыя молдынгі і дзвярныя ручкі сталі больш патопленымі ў дзверы, а бакавыя люстэркі здабылі новыя абрысы. Змены зведалі і ўнутраныя кузаўныя панэлі з мэтай паменшыць шум і вібрацыі, чаму спрыялі ўдасканаленыя падвеска рухавіка і выпускная сістэма. Дапрацавана падвеска. Цалкам змяніўся інтэр’ер.

У 1998 годзе вытворчасць ў Германіі была завершана; але аўтамабілі яшчэ працягвалі выпускацца да 2000 года ў Вялікабрытаніі і Беларусі. Месца ў мадэльным шэрагу заняў Ford Focus.

 Ford Escort (ЗША) 

 1-е пакаленне 

 2-е пакаленне 

 3-е пакаленне 

 Ford Escort (Кітай) 
Новы Ford Escort быў выпушчаны ў студзені 2015 года і прадаецца на кітайскім рынку.

 Спасылкі 

 Обзор тест-драйва: Ford Escort // automoto.ua 

Катэгорыя:Аўтамабілі паводле алфавіта
Escort
Катэгорыя:Еўрапейскі аўтамабіль года